Actualment hi ha una preocupació social creixent per la conservació i la sostenibilitat del medi ambient que s'ha reflectit tant en la normativa comunitària com en la catalana, atès l'increment de subproductes generats en les explotacions porcines, que és un dels factors que limita el creixement del sector, i especialment de les dejeccions ramaderes, la gestió de les quals genera l'emissió de gasos a l'atmosfera, la contaminació de les aigües i un excés de fitonutrients en determinades zones i que en molts casos les superfícies agrícoles no poden assimilar en la seva totalitat.
L'elevat valor dels nutrients de les dejeccions ramaderes fa que sigui necessari potenciar els tractaments en origen, afavorint la conservació, concentració i valorització dels nutrients presents en les dejeccions i permetent l'exportació d'aquests nutrients generats en zones d'alta càrrega ramadera cap a altres zones.
Davant la situació de tancament de les plantes d'assecatge de purins com a conseqüència de la publicació de l'Ordre IET/1045/2014, de 16 de juny, per la qual s'aproven els paràmetres retributius de les instal·lacions tipus aplicables a determinades instal·lacions de producció d'energia elèctrica a partir de fonts d'energia renovables, cogeneració i residus, els ramaders de Catalunya que porten el purí de les seves explotacions a aquestes plantes han de canviar el sistema de gestió que en feien.
En aquest context, resulta necessari aprofitar tots els mitjans disponibles per pal·liar l'impacte del tancament de les plantes, ja sigui subvencionant una part del cost del transport en funció de la distància on es puguin transportar aquests purins, o bé mitjançant ajudes a la creació d'infraestructures de gestió dels purins i instal·lació de sistemes de tractament, els destinats a la compra de cisternes per al transport equipades amb aplicadors de purins al sòl, compra d'equips d'aplicació de purins al sòl que es puguin adaptar a cisternes que no el portin incorporat, equips de mesura dels nutrients, compra de basses mòbils o la construcció de basses.
En aquest sentit el Departament d'Agricultura, Ramaderia, Pesca, Alimentació i Medi Natural (d'ara endavant DAAM) considera convenient fomentar aquestes inversions per potenciar aquests sistemes de tractament, per tal d'oferir urgentment solucions als problemes de gestió esdevinguts i incrementar la valorització de les dejeccions de les explotacions ramaderes.
El règim dels ajuts destinats a subvencionar una part del cost del transport i aplicació dels purins és el que s'estableix en el Reglament (UE) 1408/2013 de la Comissió, de 18 de desembre de 2013, sobre l'aplicació dels articles 107 i 108 del Tractat de Funcionament de la Unió Europea als ajuts de minimis en el sector agrícola (DOUE L- 352, de 24.12.2013.
Els ajuts destinats a la creació d'infraestructures de gestió dels purins i instal·lació de sistemes de tractament, els destinats a la compra de cisternes per al transport equipades amb aplicadors de purins al sòl, compra d'equips d'aplicació de purins al sòl que es puguin adaptar a cisternes que no el portin incorporat, equips de mesura dels nutrients, compra de basses mòbils i els ajuts destinats a la construcció de basses, s'ajusten al que disposa l'article 14 del Reglament (UE) 702/2014 de la Comissió de 25 de juny de 2014, pel qual es declaren determinades ajudes en els sectors agrícola i forestal i en zones rurals compatibles amb el mercat interior en aplicació dels articles 107 i 108 del Tractat de Funcionament de la Unió Europea (DOUE núm. 193, d'1.7.2014).
D'acord amb l'article 9 del citat Reglament, la Comissió europea ha estat informada d'aquest règim d'ajuts.
Aquestes inversions han de comportar una millora del funcionament i sostenibilitat de l'explotació agrícola o bé superar la norma de la Unió Europea vigent en matèria de millora de l'entorn natural.
Valorada la conveniència de donar suport a les explotacions ramaderes, d'acord amb el que estableix l'article 92 del Decret legislatiu 3/2002, de 24 de desembre, pel qual s'aprova el Text refós de la Llei de finances de Catalunya, a proposta de la Direcció General d'Agricultura i Ramaderia, i en ús de les atribucions que m'han estat conferides,
Aprovar les bases reguladores dels ajuts destinats a la gestió i tractament dels purins que es destinaven a les plantes d'assecatge abans del tancament que es publiquen a l'annex 1.
2.1 Convocar d'acord amb les bases reguladores aprovades en l'article 1 precedent:
a) Els ajuts per subvencionar les actuacions de transport i aplicació a camp i per transport a un centre de gestió de dejeccions ramaderes o a un gestor autoritzat de residus dels purins que es destinaven a les plantes d'assecatge abans del tancament.
b) Els ajuts per subvencionar la creació d'infraestructures de gestió dels purins, la instal·lació de sistemes de tractament individuals i/o col·lectius, la compra de cisternes per al transport equipades amb aplicadors de purins al sòl, la compra d'equips d'aplicació de pur ins al sòl que es puguin adaptar a cisternes que no el portin incorporat, d'equips de mesura dels nutrients, compra de basses mòbils, i els ajuts destinats a la construcció de basses per a l'emmagatzematge de purins, que en tots els supòsits es destinaven a les plantes d'assecatge abans del seu tancament.
2.2 El termini per a la presentació de sol·licituds és d'un mes, que computa des de l'endemà de la publicació d'aquesta Ordre al DOGC.
2.3 Els ajuts d'aquesta Ordre, amb naturalesa de crèdit anticipat, van a càrrec de la partida pressupostària AG03/D/770000116/6121/0000 dels pressupostos del DAAM per a l'any 2015, dotada amb un import màxim de 3.374.334,00 euros, els quals es distribueixen entre els ajuts que s'indiquen a l'apartat 1 d'aquest article de la manera següent:
374.334,00 euros per als ajuts destinats al transport i aplicació dels purins.
La concessió dels ajuts queda condicionada a l'existència de crèdit adequat i suficient en els pressupostos del DAAM per a 2015.
Els fons procedeixen del Ministeri d'Agricultura, Alimentació i Medi Ambient (MAGRAMA), per la qual cosa la concessió dels ajuts resta condicionada a l'efectiva aportació d'aquests fons.
El pressupost sobrant en una de les línies d'ajut, un cop aplicat el sistema de càlcul de l'apartat 4 i el criteri d'atribució de l'apartat 7 de les bases reguladores, es podrà aplicar a l'altra.
2.4 Els ajuts per subvencionar les actuacions de transport i aplicació dels purins descrits en l'article 2.1.a) es subjecten al Reglament (UE) 1408/2013 de la Comissió, de 18 de desembre de 2013, sobre l'aplicació dels articles 107 i 108 del Tractat de Funcionament de la Unió Europea als ajuts de minimis en el sector agrícola.
2.5 Els ajuts destinats a subvencionar les actuacions descrites en l'article 2.1.b) tenen naturalesa d'ajut d'Estat, i es subjecten al Reglament (UE) 702/2014 de la Comissió, de 25 de juny de 2014, pel qual es declaren determinades ajudes als sectors agrícola i forestal i en zones rurals compatibles amb el mercat interior en aplicació dels articles 107 i 108 del Tractat de Funcionament de la Unió Europea.
2.6 L'òrgan instructor dels expedients és el Servei de Sòls i de Gestió Mediambiental de la Producció Agrària.
2.7 L'òrgan competent per emetre la resolució sobre les sol·licituds és la persona titular de la Direcció General d'Agricultura i Ramaderia.
A aquests efectes es nomena una Comissió de valoració, que serà l'òrgan col·legiat encarregat de valorar les sol·licituds d'ajuts, formada pel subdirector o la subdirectora general d'Agricultura, el/la cap del Servei d'Ordenació Agrícola, i el/la cap del Servei de Sòls i de Gestió Mediambiental de la Producció Agrària, i el/la cap del Servei d'Ajuts a la Competitivitat Agrària.
2.8 El termini màxim per emetre la resolució i notificar-la per escrit a la persona sol·licitant serà de 3 mesos a comptar des de la data en què finalitza el termini de presentació de sol·licituds.
En cas de manca de resolució expressa la sol·licitud es considera desestimada per silenci administratiu.
2.9 Contra la resolució del director o la directora general, que no posa fi a la via administrativa, es podrà interposar recurs d'alçada davant el conseller o consellera d'Agricultura, Ramaderia, Pesca, Alimentació i Medi Natural en el termini d'un mes a comptar a partir de l'endemà de la notificació de la resolució, sense perjudici que se'n pugui interposar qualsevol altre que es consideri adient.
En cas de silenci administratiu el recurs d'alçada davant el conseller o la consellera d'Agricultura, Ramaderia, Pesca, Alimentació i Medi Natural es podrà interposar en el termini de tres mesos a comptar a partir de la data en què s'exhaureixi el termini per resoldre i notificar, tal com estableix l'apartat anterior.
2.10 Els ajuts concedits es faran públics a la seu electrònica de la Generalitat http://seu.gencat.cat i al web http://gencat.cat/agricultura/ajutsconcedits, fent ús dels mitjans electrònics establerts.
Els ajuts que superin els 3.000,00 euros es publicaran, a més, al Diari Oficial de la Generalitat de Catalunya.
Els ajuts a què fa referència l'article 2.1.b) tenen naturalesa d'ajut d'Estat, per la qual cosa la Comissió Europea pot emetre una decisió per la qual tant les bases reguladores i la convocatòria, com les resolucions de concessió, es podran veure modificades, si escau, per adaptar-se als termes del pronunciament esmentat.
Aquesta Ordre entrarà en vigor l'endemà de la seva publicació en el DOGC.
L'objecte dels ajuts que estableix l'Ordre és ajudar a la gestió immediata dels purins que es destinaven a les plantes d'assecatge abans del tancament, mitjançant les actuacions següents
1.1 Transportar i aplicar a camp o transportar a un centre de gestió o a un gestor autoritzat de residus com a mesura d'urgència els purins porcins de les explotacions que portaven el purí a les plantes d'assecatge.
Quan les parcel·les de destí estiguin ubicades dins de zones vulnerables, cal que la càrrega de nitrogen ramader del municipi sigui inferior al 80% del quocient resultant de dividir el nitrogen total produït pel bestiar en règim intensiu de les granges del municipi i dels municipis adjacents entre el nitrogen total admissible pels cultius en terres llaurades del municipi i dels municipis adjacents, segons les dosis que preveu el Decret 136/2009, d'1 de setembre, d'aprovació del programa d'actuació aplicable a les zones vulnerables en relació amb la contaminació de nitrats que procedeixen de fonts agràries i de gestió de les dejeccions ramaderes.
1.2 Realitzar qualsevol de les actuacions següents, tant individualment com de forma col·lectiva.
Als efectes d'aquestes bases reguladores es consideren inversions col·lectives les realitzades per cinc explotacions o més:
- Crear infraestructures de gestió dels purins individuals i/o col·lectives.
- Instal·lar sistemes de tractament individuals i/o col·lectius que afavoreixin la conservació i concentració dels nutrients presents en els purins i en facilitin la valorització i l'exportació (en tot cas, els sistemes de tractament subvencionables hauran de ser sistemes provats);
- Adquirir cisternes per al transport equipades amb aplicadors de purins al sòl.
- Adquirir equips d'aplicació de purins al sòl equipats amb sistemes d'aplicació localitzada que es puguin adaptar a cisternes que no el portin incorporat.
- Adquirir equips de mesura dels nutrients;
- Construir basses per a l'emmagatzematge dels purins per tal de poder gestionar millor al llarg de l'any els purins de les explotacions que ja no disposen de capacitat d'emmagatzematge a les explotacions.
La capacitat d'aquestes basses no s'acumularà a les capacitats necessàries de les explotacions que marca la normativa que ho regula.
Poden ser beneficiàries d'aquests ajuts les persones físiques o jurídiques titulars d'explotacions ramaderes, associacions de defensa sanitària, agrupacions de productors, cooperatives, agrupacions de gestió de purins, societats agràries de transformació, comunitats de béns i altres entitats, que compleixin els requisits següents:
a) Si s'escau, estar legalment constituïdes en el moment de presentar la sol·licitud.
b) Complir les normes vigents en matèria de medi ambient, higiene i benestar dels animals.
c) En cas d'explotacions ramaderes intensives, aquestes han d'estar inscrites en estat d'alta al registre d'explotacions ramaderes d'acord amb la normativa vigent com a explotació de producció i/o reproducció, així com disposar del corresponent llibre de registre d'explotacions ramaderes degudament actualitzat i de les concessions administratives corresponents.
d) En cas d'associacions, tenir els estatuts adaptats a la Llei 5/2011, de 19 de juliol, de modificació de la Llei 4/2008, de 24 d'abril, del llibre tercer del Codi civil de Catalunya, relatiu a les persones jurídiques, abans del 31 de desembre de 2012.
e) No incórrer en cap dels supòsits de l'article 13 de la Llei 38/2003, de 17 de novembre, general de subvencions, ni de l'article 99 del Decret legislatiu 3/2002, de 24 de desembre, pel qual s'aprova el Text refós de la Llei de finances públiques de Catalunya.
f) No tenir la consideració d'empresa en situació de crisi, d'acord amb la definició continguda en les directrius comunitàries sobre ajuts estatals de salvament i de reestructuració d'empreses en crisi (DOUE C 244, d'1.10.2004).
g) En el cas dels ajuts de l'apartat 1.2, tenir la condició de pimes.
h) En el cas d'agrupacions de productors o d'agrupacions de gestió de purins, l'agrupació no es pot dissoldre fins que no hagin transcorregut els terminis de prescripció que preveuen l'article 100.4 del Text refós de la Llei de finances públiques de Catalunya, aprovat pel Decret legislatiu 3/2002, de 24 de desembre, i l'article 65 de la Llei 38/2003, de 17 de novembre, general de subvencions.
3.1 Ajuts destinats a subvencionar el transport temporal i aplicació dels purins porcins a què es refereix l'apartat 1.1 d'aquest annex.
a) Només poden ser beneficiàries les persones físiques o jurídiques titulars d'explotacions ramaderes, respecte del transport i aplicació dels purins produïts en la seva explotació.
b) Es podran transportar i aplicar com a màxim els metres cúbics i el seu equivalent en kg de nitrogen que el ramader tenia contractat amb la planta d'assecatge de purins.
Aquest transport es podrà realitzar des de la data de presentació de la sol·licitud i com a màxim fins al 30 de juny del 2015.
c) La distància mínima entre l'explotació ramadera i la parcel·la on s'apliquin els purins perquè el transport sigui una actuació subvencionable ha de ser de 10 km, i hauran de ser parcel·les que en el moment de realitzar l'aplicació no es trobin incloses en cap Pla de gestió de dejeccions ramaderes.
d) Es podran transportar fins a un centre de gestió de dejeccions o una instal·lació de tractament de residus com a màxim els metres cúbics i el seu equivalent en kg de nitrogen que el ramader tenia contractat amb la planta d'assecatge de purins.
3.2 Ajuts destinats a la resta d'inversions a les quals es refereix l'apartat 1.2 d'aquest annex.
Aquestes inversions s'han de realitzar després de la presentació de la sol·licitud de l'ajut.
a) Les explotacions ramaderes intensives de les quals provenen els purins han d'aplicar en el moment de la sol·licitud almenys una dieta amb un Nivell 2 o superior de reducció en l'excreció de nitrogen del bestiar porcí, d'acord amb l'Ordre AAM/312/2014, de 15 d'octubre, per la qual s'estableixen els criteris per a l'aplicació dels nivells de reducció en l'excreció de nitrogen del bestiar porcí mitjançant la millora de l'alimentació, d'acord amb l'annex 2 del Decret 136/2009, d'1 de setembre, d'aprovació del programa d'actuació aplicable a les zones vulnerables en relació amb la contaminació de nitrats que procedeixen de fonts agràries i de gestió de les dejeccions ramaderes.
b) Les basses han de complir els criteris generals per al seu disseny i construcció d'acord amb el que estableix el Decret 136/2009 i/o la normativa vigent.
No seran objecte d'ajut les actuacions iniciades amb anterioritat a la presentació de la sol·licitud d'ajut.
4.1 L'ajut té caràcter de subvenció directa aplicable a les despeses ocasionades per les actuacions assenyalades a l'apartat 1 d'aquest annex.
4.2 La quantia màxima destinada a aquest ajut i l'aplicació pressupostària a la qual s'ha d'imputar és la que es determina a l'article 2.3 d'aquesta Ordre.
4.3 La determinació de la quantia dels ajuts es realitzarà en funció del nombre de sol·licituds i de la disponibilitat pressupostària, i d'acord amb els criteris d'atribució i prioritats establerts a l'apartat 7 d'aquestes bases reguladores.
Quanties dels ajuts a aplicar en les diferents línies:
4.4.1 En el cas dels ajuts al transport i aplicació a camp dels purins a què es refereix l'apartat 1.1 d'aquest annex:
1,50 euros/m 3 per distàncies a partir de 10 km i fins a 15 km.
1,75 euros/m 3 per distàncies a partir de 15 km i fins a 20 km.
2,10 euros/m 3 per distàncies a partir de 20 km i fins a 25 km.
2,35 euros/m 3 per distàncies a partir de 25 km i fins a 30 km.
2,55 euros/m 3 per distàncies a partir de 30 km.
En cas que el transport es faci cap a un Centre de Gestió o a un gestor autoritzat de residus, caldrà disminuir les quantitats anteriors en 0,5 euros/m 3 per a totes les distàncies anteriors.
Aquests ajuts se sotmeten al Reglament (UE) 1408/2013 de la Comissió, de 18 de desembre de 2013, relatiu a l'aplicació dels articles 107 i 108 del Tractat de Funcionament de la Unió Europea als ajuts de minimis en el sector agrícola, segons el qual el total d'ajuts de minimis concedits a una persona beneficiària no podrà excedir els 15.000,00 euros bruts durant l'exercici fiscal en curs i els dos exercicis fiscals anteriors, i sense que s'incrementi el llindar establert per l'Estat membre.
4.4.2 En el cas de les inversions a què es refereix l'apartat 1.2 d'aquest annex, la determinació de la quantia de l'ajut es distribuirà en funció dels metres cúbics de purí que els ramaders portaven a les plantes d'assecatge d'acord amb el Pla de gestió de cada explotació.
Els metres cúbics s'ajustaran al contingut de nitrogen que gestionava cada planta.
Aquesta distribució es farà de la manera següent:
a) En tots els casos, el 40% de l'import de la inversió subvencionable, sempre que aquesta no sigui superior al resultat de multiplicar 13,75 pels metres cúbics del Pla de gestió.
b) En cas que després d'aplicar els criteris anteriors encara hi hagi pressupost, la intensitat de l'ajut augmentarà de forma proporcional i fins a 20 punts percentuals més en cas d'inversions col·lectives (de més de 5 explotacions) que agrupin projectes integrats.
c) Si després d'aplicar el criteri de la lletra anterior encara hi ha pressupost, la intensitat de l'ajut augmentarà de forma proporcional i fins a 10 punts percentuals en cas que la inversió es realitzi en zones amb limitacions naturals o d'altres limitacions específiques.
d) Si un cop aplicats els barems anteriors encara existeix disponibilitat pressupostària, es podrà augmentar l'import d'inversió subvencionable proporcionalment per a totes les sol·licituds, sempre que no se sobrepassin els percentatges d'ajut establerts anteriorment.
e) L'import de l'ajut no podrà superar els 100.000,00 en les inversions individuals i 500.000,00 euros en les col·lectives.
No obstant això, les inversions consistents a adquirir equips d'aplicació de purins al sòl equipats amb sistemes de lectura de nutrients i aplicació localitzada no podran superar el 50% d'inversió tot i complir els requisits establerts en aquest apartat 4.4.2.
–5 Concurrència amb altres ajuts
Els ajuts corresponents a l'apartat 1.1 d'aquest annex, i sense perjudici del límit quantitatiu que disposa l'article 3.2 del Reglament (UE) 1408/2013, el règim d'acumulació amb altres ajuts de minimis es regeix pel que estableix l'article 5 del reglament esmentat.
Els ajuts de minimis que s'estableixen en aquesta Ordre es podran acumular a d'altres ajuts públics per les mateixes despeses subvencionables, sempre que aquesta acumulació no doni lloc a una intensitat superior a l'establerta per les circumstàncies concretes de cada cas per la normativa comunitària.
Els ajuts de l'apartat 1.2 d'aquest annex se subjecten al Reglament 702/2014 de 25 de juny de 2014, de la Comissió, pel qual es declaren determinades ajudes en els sectors agrícola i forestal i en zones rurals compatibles amb el mercat interior en aplicació dels articles 107 i 108 del Tractat de Funcionament de la Unió Europea, estan subjectes a les limitacions previstes a l'article 8, i per tant, es poden acumular amb qualsevol ajut estatal, sempre que l'ajut es refereixi a costos subvencionables identificables diferents, o bé qualsevol altre ajut estatal amb relació als mateixos costos subvencionables, que coincideixin parcialment o totalment, únicament si tal acumulació no supera la intensitat de l'ajut o import d'ajut més elevat aplicable al dit ajut en virtut d'aquest Reglament.
6.1 Les sol·licituds per acollir-se a aquests ajuts es formalitzaran en un imprès normalitzat que es podrà descarregar des de la seu electrònica de la Generalitat http://seu.gencat.cat o obtenir en qualsevol dependència del DAAM.
Aquestes sol·licituds s'adreçaran a la Direcció General d'Agricultura i Ramaderia i es presentaran a les oficines comarcals del DAAM, preferentment, sense perjudici de fer ús de la resta de mitjans que estableix la Llei 30/1992, de 26 de novembre, i la Llei 26/2010, de 3 d'agost, dins el termini establert en la convocatòria.
Les sol·licituds presentades fora de termini no s'admetran a tràmit.
6.2 A les sol·licituds, s'hi ha d'adjuntar la documentació que es detalla a continuació.
No obstant això, no caldrà presentar la documentació que ja s'hagi presentat anteriorment al DAAM i les dades de la qual no hagin variat i continuïn essent vigents.
En aquest cas, quan s'iniciï el procediment administratiu en una oficina del DAAM diferent d'aquella on es va presentar la documentació, caldrà indicar en l'imprès de sol·licitud en quin procediment, campanya o any i unitat del DAAM es va aportar la documentació requerida:
a) Verificació de les dades d'identitat de la persona sol·licitant o de qui la representi corresponents al DNI/NIF/NIE o altre document que l'acrediti, si s'escau, en cas de no haver autoritzat el DAAM a obtenir aquesta informació, d'acord amb el que estableix l'apartat 6.4.
b) Acreditació de la representació per qualsevol mitjà vàlid en dret que en deixi constància, si escau.
c) En el cas de persones jurídiques, còpia de les escriptures i/o estatuts registrats de l'entitat sol·licitant, si escau.
Si aquesta documentació està disponible al Registre d'entitats jurídiques o al Registre de cooperatives, el DAAM ho verificarà d'ofici.
d) En el cas de persones jurídiques, certificat de l'acord de l'òrgan competent segons els estatuts de l'entitat per sol·licitar l'ajut i acceptar els compromisos corresponents.
e) Factura proforma de les inversions a realitzar.
Quan la modalitat d'ajut sol·licitada sigui el transport i aplicació dels purins, declaració responsable de la quantitat de purins a transportar i distància total a recórrer.
f) Pel que fa al transport i aplicació dels purins, cal acreditar mitjançant una declaració responsable signada pel ramader i l'agricultor que contingui almenys la referència SIGPAC de les parcel·les previstes, la data aproximada d'aplicació, la distància i la quantitat prevista a aplicar, a més a més d'una declaració del titular de les terres conforme aquestes no estaven en cap PG a data 15/02/14.
En cas que les parcel·les siguin del mateix titular de l'explotació ramadera, la declaració només anirà signada per aquest, però haurà de contenir la mateixa informació.
g) Quan el transport sigui cap a un gestor de residus, documentació que acrediti que es realitzarà el lliurament i que contingui els m 3 a lliurar.
h) Memòria detallada de l'actuació a realitzar d'acord amb l'imprès normalitzat que es facilitarà juntament amb l'imprès de sol·licitud, amb el pressupost total.
En el cas dels sistemes de tractament, tant individuals com col·lectius, i de la construcció de les basses, referència de polígon i parcel·la, i recinte SIGPAC, i marca oficial de l'explotació, si escau.
i) Documentació acreditativa del compliment de les normes mediambientals, d'higiene i benestar animal, mitjançant la presentació de l'autorització, llicència o comunicació ambiental i el pla de dejeccions ramaderes, si escau.
En cas que el DAAM disposi d'aquesta documentació actualitzada no caldrà aportar-la.
j) Quan l'import de la despesa subvencionable superi les quanties establertes en el Reial decret legislatiu 3/2011, de 14 de novembre, pel qual s'aprova el Text refós de la Llei de contractes del sector públic per al contracte menor, el/la beneficiari/ària haurà de sol·licitar com a mínim tres ofertes de diferents proveïdors, amb caràcter previ a la contractació del compromís per a l'obra, la prestació del servei o el lliurament del bé, llevat que per les seves especials característiques no existeixi en el mercat suficient nombre d'entitats que els realitzin, prestin o subministrin, o llevat que la despesa s'hagués realitzat amb anterioritat a la subvenció.
L'elecció entre les ofertes, que s'hauran d'aportar juntament amb la justificació, o, si s'escau, amb la sol·licitud de subvenció, es realitzarà d'acord amb criteris d'eficiència i economia, i s'haurà de justificar expressament en una memòria l'elecció quan no recaigui en la proposta econòmica més avantatjosa.
Les tres ofertes han de provenir d'empreses que no formin part del mateix grup de societats, d'acord amb els supòsits que estableix l'article 42 del codi de comerç.
6.3 L'imprès de sol·licitud inclourà declaracions responsables sobre els aspectes que es detallen a continuació i que la persona sol·licitant ratifica mitjançant la signatura de la sol·licitud:
a) Que el compte on s'ha d'ingressar l'import de l'ajut inclòs en l'imprès de sol·licitud pertany a la persona beneficiària de l'ajut.
b) No estar sotmès a les causes que impedeixin adquirir la condició de persona beneficiària que estableix l'article 13 de la Llei 38/2003, de 17 de novembre, general de subvencions, ni l'article 99 del Decret legislatiu 3/2002, pel qual s'aprova el Text refós de la Llei de finances públiques de Catalunya.
c) No haver sol·licitat cap altre ajut per a la mateixa finalitat, llevat del supòsit previst en l'apartat 6 d'aquestes bases, referit a la concurrència amb altres ajuts.
En cas d'haver obtingut subvencions per a les mateixes despeses subvencionables procedents de qualsevol de les administracions o entitats públiques nacionals o internacionals, cal especificar-ne la quantia, la data de concessió i l'ens concedent.
d) El compliment de la quota de reserva per a la integració social del personal discapacitat que estableix la legislació vigent, si escau.
e) Ajuts de minimis rebuts en l'exercici fiscal actual i en els dos exercicis fiscals anteriors, fent constar que l'ajut global de minimis que hagi rebut no superi els límits establerts.
f) En el supòsit que l'empresa tingui una plantilla igual o superior a vint-i-cinc persones, declaració segons la qual l'empresa beneficiària ha previst, conjuntament amb els agents socials, els mitjans oportuns per prevenir i detectar casos d'assetjament sexual i d'assetjament per raó de sexe i intervenir-hi en els seus centres de treball.
g) No tenir la consideració d'empresa en situació de crisi, d'acord amb la definició continguda en les directrius comunitàries sobre ajuts estatals de salvament i de reestructuració d'empreses en crisi (DOUE C 244, d'1.10.2004).
h) Sobre la conformitat de les còpies que hagi aportat durant qualsevol fase del procediment amb l'original corresponent.
g) En el cas dels ajuts de l'apartat 1.2 d'aquest annex, no haver rebut ajuts que hagin estat declarats il·legals o incompatibles per la Comissió Europea, o si s'escau, si havent rebut aquests ajuts, han procedit al seu reemborsament o pagament en un compte bancari bloquejat.
6.4 La presentació de la sol·licitud de l'ajut per part de la persona interessada comportarà l'autorització al DAAM per obtenir els certificats o verificar les dades necessàries per a la tramitació de l'ajut a emetre per altres administracions o entitats públiques.
Si la persona sol·licitant denega expressament l'autorització esmentada, mitjançant l'imprès de sol·licitud, caldrà que aporti el certificat o els certificats corresponents.
6.5 La inexactitud, falsedat o omissió de caràcter essencial en qualsevol dada o document que acompanyi la sol·licitud de subvencions deixen sense efecte aquest tràmit, des del moment en què es coneguin i prèvia audiència a la persona interessada, i, en conseqüència, comporten inadmissió de la sol·licitud de subvenció, sens perjudici que puguin ser causa de revocació de la subvenció, si es coneixen amb posterioritat a la concessió.
En el cas de manca de pressupost suficient per atendre les sol·licituds amb dret a l'ajut es reduirà l'import de forma proporcional en cada línia d'ajut.
8.1 L'òrgan instructor i l'òrgan competent per resoldre són els que es determinin en la convocatòria corresponent.
8.2 La Comissió de valoració podrà sol·licitar a l'òrgan instructor tots els documents i els informes que consideri necessaris per a l'elaboració de l'informe d'avaluació.
8.3 Quan les sol·licituds qualificades d'auxiliables superin la disponibilitat pressupostària, la Comissió de valoració determinarà l'assignació dels fons, d'acord amb els criteris d'atribució i prioritats establerts en l'apartat 7 d'aquestes bases reguladores.
8.4 L'òrgan instructor i l'òrgan competent per resoldre són els que s'indiquen en la convocatòria corresponent.
8.5 D'acord amb la documentació presentada i l'informe de la Comissió de valoració, l'òrgan instructor elevarà la proposta de resolució corresponent a l'òrgan competent per resoldre.
8.6 En la resolució de concessió figuraran, com a mínim, l'import màxim de l'ajut, les condicions que haurà de complir la persona beneficiària, i el caràcter d'ajut de minimis d'acord amb Reglament (UE) 1408/2013 de la Comissió, de 18 de desembre de 2013, sobre l'aplicació dels articles 107 i 108 del Tractat de Funcionament de la Unió Europea als ajuts de minimis en el sector agrícola (DOUE L-352, de 24.12.2013) o, si s'escau, el caràcter d'ajut d'Estat, el número d'identificació concedit per la Comissió Europea, així com esment exprés al Reglament 702/2014, de 25 de juny de 2014, de la Comissió, pel qual es declaren determinades ajudes als sectors agrícola i forestal i en zones rurals compatibles amb el mercat interior en aplicació dels articles 107 i 108 del Tractat de Funcionament de la Unió Europea i la procedència dels fons amb els quals es finança l'ajut.
Així mateix s'ha de fer constar que la fermesa de la resolució de concessió de l'ajut comporta que la persona beneficiària declara tàcitament que es troba al corrent de les seves obligacions amb l'Administració tributària i la social i amb la Generalitat de Catalunya.
8.7 La resolució de concessió es pot modificar en cas d'alteració de les condicions que van determinar l'atorgament, siguin les relatives a la persona beneficiària o com a conseqüència d'una decisió de l'Administració.
Així mateix es pot modificar com a conseqüència del pronunciament de la Comissió europea sobre l'adequació o la compatibilitat del règim d'ajuts a la normativa comunitària.
8.8 L'atorgament de la subvenció està supeditat a la possibilitat de reducció total o parcial, abans que no es dicti la resolució definitiva, com a conseqüència de les restriccions que derivin del compliment dels objectius d'estabilitat pressupostària i sostenibilitat financera.
9.1 L'incompliment dels requisits no esmenables o del termini de presentació de sol·licituds que estableixen aquestes bases reguladores comporta la inadmissió de la sol·licitud.
9.2 Comporta el desistiment de la sol·licitud:
a) La manca de presentació de qualsevol dels documents que preveu la base 7 o la manca d'esmena dels requisits esmenables, dins el termini de 10 dies hàbils i amb el requeriment previ.
b) La manca de presentació del document d'acceptació, si s'escau, o de la documentació que sigui requerida.
9.3 Prèviament a la concessió de les subvencions, l'òrgan instructor ha de resoldre sobre la inadmissió o el desistiment de les sol·licituds, i ha de notificar la resolució d'inadmissió o desistiment a les persones interessades mitjançant la publicació al Tauler electrònic de l'Administració de la Generalitat de Catalunya [URL], sens perjudici que pugui utilitzar addicionalment com a mitjà la notificació individual.
9.4 La persona sol·licitant pot desistir per escrit de la seva sol·licitud de subvenció, abans de la concessió, i l'òrgan instructor l'ha d'acceptar.
10.1 Les persones beneficiàries han de realitzar les actuacions objecte dels ajuts i justificar-les en el termini que indiqui la resolució de concessió de l'ajut, que en tot cas no ha de ser superior a un any des de la data de concessió de l'ajut ni ser posterior a 31.12.2015.
10.2 En el cas que les activitats hagin estat finançades, a més de l'ajut o subvenció, amb fons propis o altres subvencions o recursos, s'ha d'acreditar l'import, procedència i aplicació d'aquests fons a les activitats subvencionades.
10.3 La documentació justificativa a presentar és la següent:
a) Compte justificatiu, d'acord amb el model normalitzat que es podrà obtenir en qualsevol dependència del DAAM o al web http://gencat.cat/agricultura/ajuts/guiajustificacio/.
La persona beneficiària ha de justificar l'import total de la despesa aprovada per a la qual es va sol·licitar l'ajut mitjançant les factures originals corresponents, adjuntant els documents acreditatius del pagament; en el cas d'haver efectuat el pagament amb xec/pagaré nominatiu cal presentar una còpia del xec i l'extracte bancari corresponent; en cas d'haver efectuat el pagament mitjançant una transferència, caldrà presentar o bé el rebut del banc on es detalli el moviment o bé un certificat emès pel banc indicant que s'ha efectuat la transferència, o bé un document comptable de valor probatori equivalent.
No s'acceptarà cap pagaré nominatiu que a la data del venciment superi la data de justificació que marca l'Ordre.
Les factures han d'indicar amb tota claredat a quins conceptes del pressupost presentat amb la sol·licitud es refereixen.
Les factures i els justificants de pagament han d'anar a nom de la persona beneficiària de l'ajut.
Aquesta documentació es presentarà preferentment a l'oficina comarcal o als serveis territorials del DAAM corresponents, sense perjudici de fer ús de la resta de mitjans que estableixen la Llei 30/1992, de 26 de novembre, i la Llei 26/2010, del 3 d'agost.
Quan l'objecte de la subvenció sigui el transport de purins i el transport el realitzi el mateix ramader, serà suficient una declaració responsable signada entre el ramader i el titular de l'explotació agrícola on s'aplica el purí o només pel ramader si és ell mateix el titular de l'explotació.
b) Memòria justificativa, d'acord amb el model normalitzat que es podrà obtenir en qualsevol dependència del DAAM o al web http://gencat.cat/agricultura/ajuts/guiajustificacio/.
c) Quan l'objecte de l'ajuda sigui el transport cap a un centre de gestió, informe emès pel centre amb la determinació dels m 3 lliurats i els kg de nitrogen lliurats.
d) En el cas de formalitzar un préstec a través del conveni que el DAAM pugui signar amb les entitats que s'hi vulguin adherir, s'ha d'adjuntar còpia de la pòlissa del préstec i l'acceptació que el DAAM efectuï l'ingrés de l'import corresponent a l'ajut en el compte corporatiu de l'entitat bancària amb la finalitat d'amortitzar el préstec.
10.4 Els òrgans competents del DAAM comprovaran d'ofici el compliment dels requisits per accedir als ajuts, d'acord amb la documentació aportada amb la sol·licitud, i la informació disponible a les bases de dades i registres.
10.5 La proposta de pagament de la subvenció es realitzarà amb una certificació prèvia dels serveis competents del DAAM segons la qual l'activitat i la despesa estan degudament justificades, i en el cas d'inversions en sistemes de tractament, s'acreditarà el correcte funcionament de la instal·lació.
10.6 Les persones beneficiàries, per rebre l'import de les subvencions, han d'estar al corrent de les obligacions amb l'Administració tributària i la social en el moment que el DAAM realitzi les comprovacions corresponents amb l'Agència Estatal d'Administració Tributària i la Tresoreria General de la Seguretat Social, així com no tenir deutes de cap mena amb la Generalitat de Catalunya.
No caldrà aportar els certificats acreditatius en el cas de l'autorització al DAAM a què es refereix l'apartat 7.4.
10.7 Les persones beneficiàries estan obligades a facilitar tota la informació que els sigui requerida per la Intervenció General de la Generalitat, la Sindicatura de Comptes o altres òrgans competents, d'acord amb el que estableix el Decret legislatiu 3/2002, de 24 de desembre, pel qual s'aprova el Text refós de la Llei de finances públiques de Catalunya.
10.8 La regulació dels pagaments en efectiu és la continguda a l'article 7 de la Llei 7/2012, de 29 d'octubre, per la qual cosa no es poden pagar en efectiu operacions en les quals una de les parts contractants sigui empresari o professional amb un import igual o superior a 2.500,00 euros o el seu equivalent en moneda estrangera.
–11 Compromisos i obligacions de les persones beneficiàries
Les persones beneficiàries han de complir les obligacions i els compromisos que es detallen a continuació i que hauran d'acceptar expressament mitjançant la sol·licitud:
a) Registrar les quantitats de purins tractades i/o transportades, i les diferents fraccions obtingudes d'acord amb la comunicació de moviments de purins que haurà de fer el ramader mitjançant el model normalitzat que es podrà descarregar des de l'adreça https://seu.gencat.cat/, respectar el Codi de Bones Pràctiques Agràries segons l'Ordre de 22 d'octubre de 1998, del Codi de bones pràctiques en relació amb el nitrogen, i el Decret 136/2009, d'1 de setembre, d'aprovació del programa d'actuació aplicable a les zones vulnerables en relació amb la contaminació de nitrats que procedeixen de fonts agràries i de gestió de les dejeccions ramaderes.
Quan la modalitat d'ajut sigui el transport i aplicació, o transport a un centre de gestió, deixar-ne constància al Llibre de gestió de dejeccions ramaderes del titular de l'explotació.
b) En cas que es produeixin modificacions a les inversions previstes o a les quantitats a transportar (data d'aplicació, parcel·la de destí, centre de gestor de destí... ) indicades en la memòria o en el projecte, cal que la persona beneficiària de l'ajut torni a presentar una nova comunicació de moviments de purins, o una nova memòria o un projecte complementari alternatiu, llevat que l'òrgan competent per resoldre reconegui implícitament la validesa tècnica i econòmica de les inversions executades.
En aquest cas serà suficient la certificació de la realització de les inversions que hagi expedit l'òrgan esmentat.
En tot cas, cal que la persona beneficiària comuniqui al DAAM la seva intenció de realitzar canvis en la inversió aprovada, amb anterioritat a la realització efectiva.
En cas de variacions en relació amb les quals l'òrgan competent hagi d'emetre una resolució que les accepti o denegui, els canvis proposats respecte del projecte aprovat s'hauran d'ajustar a la legalitat vigent i a la idoneïtat tècnica.
c) Mantenir, quan s'escaigui, la inversió objecte de l'ajut, així com la seva finalitat, com a mínim durant cinc anys a partir de la data de la certificació de les actuacions, a excepció dels casos de força major previstos a la legislació civil.
d) Fer constar les identificacions visuals del DAAM, sempre vinculades amb l'escut de la Generalitat de Catalunya i la frase "Amb la col·laboració del Departament d'Agricultura, Ramaderia, Pesca, Alimentació i Medi Natural de la Generalitat de Catalunya", segons les normes d'harmonització del Programa d'Identificació Visual de la Generalitat de Catalunya, en la documentació i imatge que es generin com a conseqüència de la implementació de les actuacions desenvolupades amb la subvenció del DAAM.
–12 Revocació de la concessió i reintegrament de les quantitats percebudes indegudament
12.1 L'òrgan concedent ha de revocar totalment o parcialment les subvencions concedides amb l'obligació per part del beneficiari de retornar l'import rebut i de pagar l'interès de demora corresponent, en els supòsits previstos al Text refós de la Llei de finances públiques de Catalunya, aprovat pel Decret legislatiu 3/2002, de 24 de desembre, i a la Llei 38/2003, de 17 de novembre, general de subvencions, així com en el cas de l'incompliment dels requisits establerts en aquestes bases reguladores.
12.2 Són causes d'invalidesa de la resolució de concessió, que comporten l'obligació de tornar les quantitats percebudes, les que estableix l'article 36 de la Llei 38/2003, de 17 de novembre, general de subvencions.
12.3 També serà procedent el reintegrament de les quantitats percebudes i l'exigència d'interès de demora corresponent des del moment del pagament de l'ajut fins a la data en què s'acordi la procedència del reintegrament, en els casos que estableix l'article 37 de la Llei 38/2003, de 17 de novembre, general de subvencions, i l'article 99 del Decret legislatiu 3/2002, de 24 de desembre, pel qual s'aprova el Text refós de la Llei de finances públiques de Catalunya.
També es pot procedir a exigir el reintegrament si se superen els límits que estableix l'article 3.2 del Reglament (UE) 1408/2013 de la Comissió, de 18 de desembre de 2013, sobre aplicació dels articles 107 i 108 del Tractat de Funcionament de Unió Europea als ajuts de minimis en el sector agrícola, i d'acord amb el que estableix l'article 6 del mateix Reglament.
12.4 La revocació i, si s'escau, el reintegrament de les quantitats percebudes indegudament, es regeix pel que estableix el Decret legislatiu 3/2002, de 24 de desembre, i pel que resulti aplicable de la Llei 38/2003, de 17 de novembre, i les normes de desplegament.
El procediment de reintegrament de subvencions es regirà per les disposicions generals sobre procediment administratiu que estableix el títol VI de la Llei 30/1992, de 26 de novembre, de règim jurídic de les administracions públiques i del procediment administratiu comú, sense perjudici de les especialitats que s'estableixin en la normativa aplicable en matèria de subvencions.
En el cas que l'activitat subvencionada sigui el transport a què fa referència l'apartat 13.1 d'aquest annex, si en els controls es verifica que hi ha un incompliment de les quantitats, distàncies o llocs d'aplicació respecte a les comunicacions prèvies dels moviments de transport de purins, si aquesta modificació no s'ha comunicat prèviament al control, s'exclourà aquest moviment de la certificació de l'ajut.
En el cas que en un dels controls es verifiqui que no s'ha realitzat el moviment, o que les quantitats reals transportades o la distància final recorreguda és inferior al 80% de la indicada a la comunicació prèvia, si aquesta modificació no s'ha comunicat prèviament al control, es reduirà la totalitat de l'ajut de l'expedient en un 20%.
En el cas que en els controls a l'expedient es verifiqui que aquest incompliment s'ha produït més d'un cop, es revocarà, i si s'escau es reintegrarà, l'ajut concedit inicialment.
13.2 Per a les actuacions previstes a l'apartat 1.2 d'aquest annex, perquè es consideri acomplert l'objecte i la finalitat de la subvenció cal que la despesa mínima realitzada i justificada de l'activitat subvencionada sigui com a mínim el 60% de la despesa reconeguda en la resolució de concessió.
Altrament, l'incompliment d'aquesta despesa mínima comportarà la revocació, i si s'escau el reintegrament, de la subvenció atorgada.
Els òrgans competents del DAAM tenen la facultat de realitzar els controls que considerin necessaris per comprovar les dades que justifiquen l'atorgament de l'ajut i d'inspeccionar les instal·lacions i les parcel·les, segons el cas, de les persones beneficiàries per comprovar que es compleixen la destinació dels ajuts, els requisits i els compromisos establerts en aquestes bases reguladores.
En cas d'incompliment de les obligacions que preveuen les bases reguladores, resultarà d'aplicació el règim sancionador previst a la Llei 38/2003, de 17 de novembre, general de subvencions, i al Text refós de la Llei de finances públiques de Catalunya, aprovat pel Decret legislatiu 3/2002, de 24 de desembre, si aquest incompliment és constitutiu d'infracció d'acord amb la legislació esmentada, amb independència del reintegrament total o parcial de la subvenció, i sense perjudici de les especialitats que es puguin derivar de la normativa sectorial aplicable.
Amb relació a les declaracions responsables, aquestes comporten que la persona interessada disposa de la documentació pertinent acreditativa de les dades declarades.
Si l'Administració comprova la inexactitud o falsedat de les dades declarades, aquest fet comporta, prèvia audiència a la persona interessada, deixar sense efecte el tràmit corresponent.
Si aquesta conducta està tipificada com a infracció en la legislació aplicable, dóna lloc a la incoació de l'oportú expedient sancionador d'acord amb el règim sancionador a què fa referència l'apartat anterior.
En el cas que l'objecte de la subvenció inclogui el tractament de dades de caràcter personal, els beneficiaris i entitats col·laboradores han de complir amb la normativa corresponent, adoptant i implementant les mesures de seguretat previstes per la Llei orgànica 15/1999, de 13 de desembre, de protecció de dades de caràcter personal desplegada pel Reial decret 1720/2007, de 21 de desembre.